b'\n_START_ARTICLE_\nCerkev Marijinega rojstva, Homec\n_START_SECTION_\nLegenda\n_START_PARAGRAPH_\nLegenda pravi, da je leta 1419 na gri\xc4\x8du, kjer je danes cerkev, de\xc4\x8dek pasel ovce. Bilo je zve\xc4\x8der, zato je de\xc4\x8dek po te\xc5\xbekem dnevu zaspal. Nenadoma je zagledal mo\xc4\x8dno svetlobo in zasli\xc5\xa1al glasove, podobne angelskemu petju. Prikazala se mu je Marija z Jezusom v naro\xc4\x8dju. Prestra\xc5\xa1en je v naglici zbral \xc4\x8dredo in zbe\xc5\xbeal domov. De\xc4\x8dek je bil prepri\xc4\x8dan, da je sanjal, a ljudje so verjeli resni\xc4\x8dnosti dogodkov in tako so na gri\xc4\x8du postavili kapelo in v njej oltar Mariji v \xc4\x8dast. Zgodba o \xc4\x8dude\xc5\xbenih sanjah se je \xc5\xa1irila po vsej Menge\xc5\xa1ki \xc5\xbeupniji, kamor je sodil Homec in kmalu tudi dlje od nje. Kmalu so za\xc4\x8deli prihajati romarji od blizu in dale\xc4\x8d.'